(પ્રતિનિધિ) અમદાવાદ : અમદાવાદ શહેરમાં કાયદો વ્યવસ્થાની પરિસ્થીતિ સાવ કથળી ગઈ છે ખુલ્લેઆમ મારામારી અને હત્યાની ઘટનાઓ ઘટતા સામાન્ય નાગરિકોમાં ફફડાટ ફેલાયેલો છે આ પરિસ્થિતિ વચ્ચે શહેરના નરોડા વિસ્તારમાં ગઈકાલે ભરબપોરે એક શખ્સે કાર પાર્ક કરવાના મુદ્દે માતા-પુત્રી પર હુમલો કરી લોહીલુહાણ કરી દેતા સમગ્ર વિસ્તારમાં આ ઘટનાના ઘેરા પ્રત્યાઘાત પડયા છે આરોપી ગર્વમેન્ટ ઓફ ગુજરાતની ગાડી લઈને આવ્યો હતો અને તે પોતે ડીવાયએસપીનો ડ્રાયવર હોવાની કહી રોફ જમાવતો હતો આ શખ્સે યુવકનો સોનાનો દોરો પણ લુટી લીધો હતો લોકો એકત્ર થઈ જતાં આરોપી ભાગી છુટયો હતો આ અંગે નરોડા પોલીસ સ્ટેશનમાં ફરિયાદ નોંધાતા પોલીસે ગુનો દાખલ કરી વધુ તપાસ હાથ ધરી છે.